સફળતાને આપણે પરિક્ષા સાથે જ કેમ સાંકળી લઈએ છીએ ખબર નહિ. અને પરિક્ષા આવે એટલે ચારેકોરથી ભાષણો, ડાહી ડાહી વાતો શરુ થઈ જશે. પણ ખરેખર આપણે એ સ્ટેજ પર પહોચીએ ત્યારે જ એ તો સમજાય. વાતો કરવી અને ભાષણો આપવા સહેલા છે. પણ જયારે અનુભવ થાય ને ત્યારે બધા જ સુવિચારો યાદ પણ ના આવે અને કાને પણ ના પડે. અને એમાં સૌથી વધુ સ્ટ્રેસ માતા-પિતાને થાય. સંતાનની ચિંતા… તેના ભવિષ્યની ચિંતા કયા માં-બાપને ન થતી હોય ? અને શાયદ માં-બાપથી વિશેષ અમુક સ્ટેજ કોઈ વધુ સમજી પણ ના શકે. પરિક્ષાનો હાઉ… તો વાવથી પણ ઊંડો લાગે. માત્ર પરિક્ષા જ નહિ પણ એડમીશન, ફ્યુચર આ બધામાં જ માં-બાપ પણ સંતાન સાથે માનસિક, શારીરિક, સામાજિક સંઘર્ષ કરતા હોય છે.